Netbalspan in ongeluk op pad na toernooiArgieffoto “Die minibustaxi waarin hulle gery het, het omgeslaan en gerol nadat die bestuurder uitgeswaai het om aankomende verkeer te vermy,” het ‘n woordvoerder van die netbaltoernooi gesê. Die ongeluk het op die N1 tussen De Doorns en Worcester plaasgevind. Die beseerde passasiers is na hospitale in die Worcester-area geneem vir behandeling. Een van die passasiers is ernstig beseer en word by die Tygerberg-hospitaal in Parow behandel. Mimi Mthethwa, president van SA Netbal, en Blanche de la Guerre, uitvoerende hoof, het intussen in Worcester aangekom om naby die span te wees. Die span moes van die interprovinsiale kampioenskap onttrek.